text: Poltiet flytter 
  25 april 2012 kl. 15.02
  Sydøstjyllands Politi flytter lokalpolitiet i Kolding til ny adresse: Birkemose Alle 23-25 i den nordlige bydel. Åbner 1. maj
  Det er et længe næret ønske om bedre arbejdsforhold for medarbejderne i Kolding, som Sydøstjyllands Politi nu får opfyldt. 
  De nye lokaler er blevet sat i stand og indrettet specielt til politistation.
  Kolding lokalpoliti vil på den nye politistation få lidt færre m2, men med en betydelig bedre indretning. Arbejdet vil derfor kunne organiseres væsentligt bedre end før, hvor politiets medarbejdere er spredt rundt på den gamle politistation og Domhuset i Domhusgade.
  